13/10/2016 | Administración LocalMunicipal
As Pontes de García Rodríguez
Secretaría
Bases xerais que rexeran as subvencións para as festas parroquiais e de barrio do Excmo. Concello de As Pontes para o ano 2016

A concelleira delegada da Área de Atención, Participación Cidadá e Desenvolvemento Local ditou a resolución nº 1365/2016, do 05 de outubro de 2016, que é do seguinte teor literal: Con data 30 de setembro de 2016 redactáronse as bases que rexeran as subvencións para as festas parroquiais e de barrio do Excmo. Concello de As Pontes para o ano 2016 Con data 3 de outubro de 2016 tramitouse a proposta de gasto núm.84/2016 (doc. Contable RC operación: 220160013359) fiscalizada pola interventora municipal. Informe favorable das xestoras culturais de data 03/10/2016. Con data 5 de xullo de 2016 o técnico de xestión coa conformidade da interventora emitiu informe favorable núm.342/2016 relativo ás citadas bases. O Real Decreto Lexislativo 2/2004, do 05 de marzo, que aproba o Texto refundido da lei de facendas locais, e a Lei38/2003, de 17 de novembro, xeral de subvencións.1º.- Aprobar as bases reguladoras de subvencións dirixidas a entidades culturais, para o ano 2016 que deseguido se reflicten: A presente convocatoria, ten por obxecto a concesión, en réxime de concorrencia competitiva, de axudas económicas ás asociacións e entidades constituídas como tales para a realización de festas en barrios e parroquias do Concello de As Pontes de García Rodríguez do ano 2016 que se celebren na vía publica coa participación e disfrute xeral dos veciños. Quedan excluídas as festas que se celebren en urbanizacións ou comunidades para disfrute privativo dos mesmos. No desenvolvemento destas bases, observarase o disposto nas seguintes leis e disposicións: - Lei 9/2007, do 13 de xuño, de subvencións de Galicia. - Lei 38/2003, do 17 de novembro, xeral de subvencións. - Real Decreto 887/2006, de 21 de xullo, polo que se aproba o regulamento da Lei 38/2003, do 17 de novembro, xeral de subvencións. - Lei 30/1992, do 26 de novembro, de réxime xurídico das administracións públicas e do procedemento administrativo común. - Lei 7/1985, de bases do réxime local. - Lei 5/1997, de administración local de Galicia. - Título V das bases de execución do orzamento do Concello das Pontes para o exercicio de 2016. A convocatoria realizarase con cargo a aplicación orzamentaria 2016.0.338.489.04 dos orzamentos do Concello. A contía das subvencións será dun máximo de 700 € por solicitude e cun importe máximo no total das solicitudes de 12.300 €. Ademais, e no caso de que se solicite, O Concello poderá apoiar a celebración da festa a través da concesión dunha actuación dun grupo local. Para a concesión da actuación do grupo local, terase en conta a dispoñibilidade do grupo e número de actuacións subvencionadas co Concello entre outros. Calquera das esixencias do grupo non previamente subvencionadas como transporte, amplificación, dietas, dereitos de autor etc. irán a cargo da Entidade solicitante. Poderán solicitar e ser beneficiarios da axuda convocada a través das presentes bases, as Comisións de Festas en parroquias ou barrios de carácter tradicional e contrastada continuidade que reúnan os requisitos establecidos no artigo 13 da Lei 38/2003, de 17 de novembro para ser beneficiarios de subvencións. Recoñecemento das comisións de Festas: O Concello recoñece a Comisión de Festas dentro do seu ámbito de actuación, e unha vez recoñecidas son consideradas como axentes responsables na organización das festas do seu barrio e parroquia. A comisión de festas deberá presentar unha declaración na que conste o nome e apelidos xunto co DNI de cada un dos integrantes da mesma, e na que se comprometerá a organizar a festa correspondente, e asume as responsabilidades derivadas da organización da mesma. No caso de que a festa sexa organizada por unha asociación de veciños esta deberá estar debidamente rexistrada no censo de asociacións do Concello. O recoñecemento de Comisión de Festas non exime a esta das súas obrigas de solicitude de ocupación de vía pública e demais permisos. Os solicitantes deberán acreditar, no momento de formular a súa solicitude, a súa condición de interesado achegando: Por tratarse de persoa xurídica ou entidade colectiva, fotocopia compulsada do CIF. En ningún caso o importe da subvención poderá ser de tal contía que, en concorrencia con outras subvencións ou axudas doutras administracións ou Entes Públicos, ou ingresos xerados polo desenvolvemento da actividade subvencionada, supere o 100 % do custo das actividades a desenvolver polo beneficiario. As solicitudes deberán formularse mediante instancia dirixida ao alcalde do Concello de As Pontes, segundo modelo facilitado nos servizos de cultura do Concello ou no rexistro xeral do Concello de As Pontes. A instancia de solicitude acompañarase da seguinte documentación: 5.1.- Fotocopia da tarxeta do CIF da entidade.5.2.- Certificación dos datos bancarios da entidade, segundo modelo aprobado polo Concello.5.3.- Presuposto de gastos e ingresos do programa presentado. (En ningún caso a subvención poderá exceder do 100% do presuposto presentado). Neste presuposto detallarase a natureza do gasto no que se aplicará a subvención.5.4.- Programa de actividades proposto para a celebración da festa.5.5.- Datos do representante da comisión de festas para as súas relacións co Concello de As Pontes.5.6.- Declaración do representante de: - Non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. - Que a entidade está ao corrente das súas obrigas coa Axencia Tributaria, coa Seguridade Social e co Concello.5.7.- Autorización do representante da Comisión ao Concello de As Pontes a obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social. En caso negativo a entidade deberá entregar as certificacións requiridas. A documentación que se entregue en fotocopia deberá chegar debidamente compulsada. O defecto, erro ou ausencia na presentación da documentación á que se refire esta base 5 deberá ser emendado no prazo de dez días dende a recepción do requirimento. As solicitudes presentaranse no Rexistro Xeral do Concello e na forma prevista no artigo 38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de solicitudes comezará ao día seguinte hábil da publicación da presente convocatoria no BOP de A Coruña e rematará o 31 de outubro de 2016. O Concello de As Pontes, a través do Servizo de Cultura, revisará os expedientes de solicitude e verificará que conteñan a documentación esixida. A valoración das solicitudes realizarase de acordo coa documentación aportada no prazo establecido, aos informes emitidos, ás limitacións orzamentarias e aos criterios de valoración que se especifican a continuación: Criterios xerais de valoración e conceptos a valorar, total: 80 puntos a) Festas de contido xeral e/ou tradicional: valorarase que estean abertas a todas as persoas, que se axustan as bases e que exista coherencia xeral na petición. Ata un máximo de 20 puntos. b) Alcance social do programa: valorarase o impacto na vida do barrio ou parroquia fomentando a cohesión social, ata un máximo de 20 puntos. c) Oferta e programa: valorarase a amplitude da oferta con iniciativas relacionadas coa participación dos veciños (música, comidas populares, xogos, actos de tradicionais. ), ata un máximo de 20 puntos. d) Adecuación ao orzamento: valorarase o esforzo financieiro (procura doutras fontes de financiamento) e eficiencia na asignación dos recursos, ata un máximo de 20 puntos. O réxime aplicable á subvención é o de concorrencia competitiva; a concesión da subvención realizarase mediante a comparación das solicitudes presentadas, co fin de establecer unha prelación entre as mesmas, de acordo cos criterios sinalados no artigo anterior, adxudicando subvención a aquelas que tiveran maior valoración, sen exceder, en ningún caso, o importe da dotación orzamentaria fixada nestas bases. O persoal técnico encargado de tramitar e informar as solicitudes (persoal técnico instrutor): xestoras culturais da Concellería de Cultura do Concello de As Pontes. A comisión avaliadora estará composta polos seguintes membros: Presidente: a concelleira de atención, participación cidadá e desenvolvemento local ou persoa en quen delegue. Vogais: dous concelleiros/as e designado/as polo alcalde, e dous técnicos da unidade xestora Na comisión desenvolverá as funcións de secretaría, sen voto, persoal funcionario da unidade administrativa á que lle corresponda a súa tramitación. Será preceptivo informe previo do servizo de intervención sobre a existencia de crédito dispoñible, adecuado e suficiente así como o de fiscalización previa do gasto e das solicitudes. Esta subvención do Concello de As Pontes será compatible coas doutras administracións ou entes públicos ou privados. En calquera caso, o montante do financiamento obtido, por subvencións e outras fontes, non poderá resultar superior ao custo do programa subvencionado. O prazo máximo de resolución das solicitudes e notificación ás comisións de festas solicitantes será dez días contados a partir do remate de prazo para presentar as solicitudes. A resolución deberá conter a relación de solicitantes que resulten beneficiarios e o importe concedido, e a desestimación do resto de solicitudes. O acordo definitivo que outorga ou denega a subvención será notificado os solicitantes. Consideracións xerais.11.1.- O importe da subvención concedida, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá o beneficiario.11.2.- O aboamento da cantidade estipulada no artigo 2º realizarase unha vez que estean debidamente xustificados os gastos que motivaron a concesión da subvención.11.3.- Os gastos xustificados deberán axustarse aos conceptos incluídos no presuposto inicial.11.4.- Para o cobramento da cantidade subvencionada as entidades deberán estar ao corrente das súas obrigas fiscais coa Axencia Tributaria e coa Seguridade Social, se é o caso. Esta situación determinarase coa presentación do oportuno certificado. En canto ao Concello das Pontes, esta situación será determinada de oficio polo propio Concello, a través do Servizo de Recadación.11.5.- Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas que faga superar o custo da actividade, poderá dar lugar á modificación da resolución da subvención.11.6.- O beneficiario queda obrigado a facilitar canta información lle sexa requirida polo Concello e polo Tribunal de Contas e sométese ás responsabilidades e réxime sancionador establecido na Lei xeral orzamentaria e, no seu caso, ao disposto no Código penal. Os membros da Comisión de Festas quedan suxeitos a calquera responsabilidade contable que poida xurdir dunha incorrecta aplicación ou indebida xustificación da subvención recibida, así como de calquera impago das actuacións ou actividades contratadas. Ata o 30 de novembro do ano 2016. Se non se presentara a xustificación dentro de prazo (inicial ou prorrogado), por resolución da presidencia se iniciará o expediente de anulación do correspondente compromiso. A resolución final será notificada á entidade e á Intervención para o seu reflexo contable. No caso de que se reintegre o total ou parte do importe recibido do Concello, por non realizar algunha das actividades subvencionadas ou por defectos na súa xustificación, deberán especificar as causas que motivaron o reintegro. No caso de non ter xustificado a subvención correctamente en forma e prazo estipulados, a entidade non poderá participar na convocatoria de subvencións do ano 2017. Para o cobramento da cantidade subvencionada a entidade deberá presentar a seguinte documentación: 13.1.- Declaración ou certificación de ter cumprida a finalidade da subvención mediante a realización das actividades para as que foi concedida.13.2.- Declaración xurada do representante da comisión de non ter recibido outras subvencións ou de que a suma de todas as subvencións recibidas non supera o 100 % do gasto realizado.13.3.- Publicidade xerada da organización da festa (cartel e/ou díptico). 13.4.- Balance de ingresos e gastos realizados con motivo das Festas. No tocante aos ingresos, deberá axuntarse unha relación individualizada de todas as aportacións recibidas, así como dos ingresos obtidos por publicidade, patrocinio, postos e barracas, etc., co importe total calculado. No caso dos gastos, deberá relacionarse cada un deles co seu importe individual, así como a suma do importe total.13.5.- Acreditación da realización de gastos, do seguinte xeito: - Pagos por subministro e prestación de servizos: - Acreditación da realización de gastos, do seguinte xeito: facturas orixinais e demais documentos de valor probatorio equivalente no tráfico xurídico mercantil ou con eficacia administrativa, ou fotocopias compulsadas de todos os gastos realizados con motivo das festas. O beneficiario da subvención debe utilizar, con carácter xeral, formas de pago a terceiros que poidan acreditarse mediante un documento expedido por Entidade financeira no que quede identificado o beneficiario, o importe e a data de pago (cartóns bancarios de crédito ou débito, talóns nominativos, transferencias bancarias, cheques, etc), e só excepcionalmente poderán utilizar o pago en metálico cando non sexa posible outra forma alternativa (peaxe de autoestrada, billetes de aparcadoiro, etc.). O incumprimento desta disposición implicará que o devandito gasto se considere “non subvencionable” de conformidade cos artigos 72.2, 75.2 e 89 do Regulamento de subvencións en relación cos artigos 31.2 e 37 da Lei Xeral de subvencións sempre que devandito gasto supere o importe de 300,00 €”. - As facturas orixinais presentaranse cun selo, indicando na mesma que a devandita factura se presenta para xustificar a subvención do Concello das Pontes, e de forma numerada acompañada dunha relación das mesmas, co importe total calculado. - Unicamente serán subvencionables os gastos que respondan de maneira indubidable á natureza da actividade subvencionada e se realicen no prazo establecido e que ademais estean efectivamente pagados con anterioridade á xustificación da subvención”. As facturas presentaranse de forma numerada acompañada dunha relación das mesmas, co importe total calculado. As facturas deberán conter os seguintes datos: - Nome, NIF/CIF, e domicilio do expendedor. - Nome, CIF e domicilio da Entidade. - Número correlativo da factura, lugar e data da mesma. - Descrición suficiente da prestación que se factura, con detalle das unidades obxecto de servizo ou subministro, cantidade e prezos unitarios de cada unha delas, contraprestación total, tipo tributario e cota do IVE. - Firma e selo da empresa provedora. O gasto xustificado mediante a documentación sinalada deberá acadar, alomenos, o importe do presuposto subvencionado, tal como este vén definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que esta suma sexa superior ó presuposto subvencionado.13.6.- No caso de que a subvención outorgada teña como destino o pago de persoas físicas que presten servizos retribuídos, pago de premios ou de dietas, a Comisión de Festas responsabilízase a practicar á retención do IRPF correspondente, nas porcentaxes e coas excepcións que establece o actual Regulamento do Imposto sobre a Renda das Persoas Físicas. (Aprobado por Real decreto 437/2007, do 30 de marzo). 14.1.-Á vista da documentación xustificativa presentada, o órgano competente estimará o cumprimento das actividades subvencionadas e se a documentación é correcta, procederase ao pagamento da cantidade subvencionada.14.2.-No caso de que a documentación xustificativa fose incorrecta ou insuficiente, darase un prazo de dez días para a súa corrección. De non se cumprir este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente.14.3.-O aboamento do importe subvencionado materializarase mediante ingreso na conta sinalada pola entidade.14.4.- Os beneficiarios da subvención quedan sometidos a responsabilidades e réxime sancionador que sobre infraccións administrativas na materia establece o artigo 82 da Lei xeral orzamentaria, e, de ser o caso, o disposto no artigo 308 do Código Penal. Con carácter xeral admitiranse fotocopias sempre que veñan compulsadas: - Diante de notario. - Polo Rexistro Xeral do Concello das Pontes de García Rodríguez. - Polo órgano administrativo que teña no seu poder os documentos orixinais. Para o non previsto nesta convocatoria serán de aplicación as normas incluídas nas bases de execución do orzamento xeral do Concello para o exercicio de 2016. A interpretación das presentes bases correspóndelle á Xunta de Goberno Local do Concello”. As Pontes de Jose Peña Mundilla Andachi, 06 de outubro de 2016 A concelleira delegada de Atención, Participación Cidadá e Desenvolvemento Local María Montserrat García Chavarría